કોંગ્રેસ આયોજિત દમન પ્રતિકાર રેલી અંતર્ગત ધરણાં અને રેલીમાં ભાગ લેવા માટે રાજ્યભરમાંથી નિકળેલા આગેવાનો અને કાર્યકરોને પોલીસ દ્વારા તેમના જે તે ગામ અને શહેરમાંથી અટકાયત કરવામાં આવી હતી. અંદાજે પાંચ હજારથી વધુ આગેવાનો અને કાર્યકરો ગાંધી આશ્રમ ખાતે ઉમટી પડ્યા હતા. ગાંધી આશ્રમ ખાતે કોંગ્રેસ પ્રદેશ પ્રમુખ ભરતસિંહ સોલંકી, પૂર્વ પ્રમુખ અર્જુન મોઢવાડિયા, સિદ્ધાર્થ પટેલ, રાષ્ટ્રીય પ્રવક્તા શક્તિસિંહ ગોહિલ, શહેર કોંગ્રેસ પ્રમુખ ચેતન રાવલ, પૂર્વ સાંસદ ડૉ. પ્રભા તાવિયાડ, નરેશ રાવલ સહિતના આગેવાનોએ ગાંધીજીની પ્રતિમાને પુષ્પાંજલિ અર્પણ કરી હતી.